**Mire viheted a matematikával?**

Sokak számára a matematika csak egy unalmas tantárgy, amivel az iskolai tanulmányaik során kell megküzdeniük, de ez koránt sem így van. A matematika valójában egy sokrétű, izgalmas területe az életnek, amely minden tudomány alapja.

Az emberi élet tele van számokkal, ezt olykor nem is vesszük észre. Gondoljunk csak a napokra, percekre, pénzügyekre vagy akár a komoly technikai eszközökre. Ezek mind matematikai alapon nyugszanak.

Már az ókorban érdekelte az embereket ez a tudomány. A folyamatos kíváncsiság vitte előrébb ezt a tudományágat és ennek köszönhetjük, hogy egyre több részét ismerhetjük meg. És hol van még a vége… Mindig lesznek újabb és újabb képletek, összefüggések, felfedezések, amik újabb és újabb lehetőségeket rejtenek, és amik könnyebbé teszik az életünket.

A matematika valójában nem csak bonyolult egyenletek megoldását tanítja meg, hanem fejleszti a logikánkat, problémamegoldó képességünket, feltárja azt, hogy egy megoldáshoz többféle úton is eljuthatunk, és végül, nem utolsó sorban gondolkodni tanít.

A matematika segítségével bárhova eljuthatsz az életben, lehetsz tudós, bankár, szabadjára engedheted a fantáziádat feltalálóként vagy akár létrehozhatod a jövő technikai újdonságát…